|  |
| --- |
| **ΤΑΥΤΟΤΗΤΑ** **ΠΡΟΓΡΑΜΜΑΤΟΣ ΚΑΛΛΙΕΡΓΕΙΑΣ ΔΕΞΙΟΤΗΤΩΝ** |
| **ΤΙΤΛΟΣ** | Ένα αστέρι στην καρδιά |
| **ΦΟΡΕΑΣ** | Make-A-Wish (Κάνε-Μια-Ευχή Ελλάδος) |
| **ΘΕΜΑΤΙΚΗ ΕΝΟΤΗΤΑ** | Ενδιαφέρομαι και Ενεργώ- Κοινωνική Συναίσθηση και Ευθύνη | **ΥΠΟΘΕΜΑΤΙΚΗ ΕΝΟΤΗΤΑ** | Εθελοντισμός, Διαμεσολάβηση |
| **ΕΚΠΑΙΔΕΥΣΗ**Γενική/Ειδική | Γενική/Ειδική | **ΛΕΞΕΙΣ ΚΛΕΙΔΙΑ** | Εθελοντισμός, ενσυναίσθηση, ευαισθησία υπευθυνότητα, αλληλεγγύη, Κάνε μια ευχή Ελλάδας |
| **ΣΧΟΛΕΙΟ**Νηπιαγωγείο/Δημοτικό/Γυμνάσιο | Δημοτικό | **ΣΧΟΛΙΚΟ ΕΤΟΣ** | 2023-2024 |
| **ΤΑΞΗ/ΤΑΞΕΙΣ** | Β΄ |  |
| **ΣΥΝΟΠΤΙΚΗ ΠΕΡΙΓΡΑΦΗ** | Το πρόγραμμα Καλλιέργειας Δεξιοτήτων με τίτλο «Ένα αστέρι στην καρδιά» εντάσσεται στη θεματική ενότητα «Eνδιαφέρομαι και ενεργώ-Κοινωνική συναίσθηση και ευθύνη» και στην υποθεματική ενότητα «Εθελοντισμός διαμεσολάβηση». Απευθύνεται στους/στις μαθητές/-τριες της Β΄ Δημοτικού των σχολικών μονάδων Γενικής και Ειδικής Εκπαίδευσης και στόχος των σχεδιαζόμενων δραστηριοτήτων είναι η ευαισθητοποίηση των μαθητών/-τριών όσον αφορά στην εθελοντική προσφορά. Επίσης, το προτεινόμενο υλικό οργανωμένο και δομημένο σε επτά εργαστήρια αποσκοπεί στην ενίσχυση της συμβολής του εθελοντισμού ως προς τη διαμόρφωση ενεργών πολιτών και την προώθηση της αλληλεγγύης. Επιπρόσθετα, μέσω των εργαστηρίων, επιδιώκεται η καλλιέργεια της ενσυναίσθησης, ώστε οι μαθητές/-τριες να είναι σε θέση να κατανοήσουν τη σχέση μεταξύ εκείνου που προσφέρει κι εκείνου που δέχεται την προσφορά. Το πρόγραμμα Καλλιέργειας Δεξιοτήτων «Ένα αστέρι στην καρδιά» είναι σχεδιασμένο, ώστε να συμβάλλει στην ανάπτυξη Δεξιοτήτων της κοινωνικής ζωής, καθώς και Δεξιοτήτων διαμεσολάβησης και κοινωνικής ενσυναίσθησης, όπως είναι η αυτομέριμνα, η ανθεκτικότητα, η ενσυναίσθηση και η ευαισθησία, η υπευθυνότητα, οι κοινωνικές δεξιότητες, η πολιτειότητα, η προσαρμοστικότητα. Τέλος, το προτεινόμενο υλικό στοχεύει και στην ανάπτυξη δεξιοτήτων επιχειρηματικότητας, όπως είναι η οργανωτική ικανότητα και η πρωτοβουλία. |
| **ΑΡΙΘΜΟΣ ΕΡΓΑΣΤΗΡΙΩΝ** | Επτά (7) | **ΕΦΑΡΜΟΖΕΤΑΙ ΔΙΑΔΙΚΤΥΑΚΑ** | ΟΧΙ |
| **ΑΡΙΘΜΟΣ ΔΙΔΑΚΤΙΚΩΝ ΩΡΩΝ** | 21 ώρες |  |
| **ΤΙΤΛΟΙ ΕΠΙΜΕΡΟΥΣ ΕΡΓΑΣΤΗΡΙΩΝ** | 1.Ένα αστέρι στην καρδιά 2.Προσεγγίζοντας την έννοια του εθελοντισμού 3. Οι κρυφές υπερδυνάμεις του Εθελοντή 4.Μήνυμα Ελπίδας 5.Ό,τι προσφέρω, πολλαπλασιάζεται 6.Το λεξικό της γενναίας ψυχής 7.Το κρυπτόλεξο του/της εθελοντή/-ριας  |